Club de Regatas Perillo

Club de Regatas Perillo Galiziako A Coruñako probintzian hiriburutik gertu dagoen Oleiros herriko itsas kirolen elkartea da, 1970. urtean sortu zena. Arraunketari dagokionez, batel eta trainerillatan hainbat Espainiako txapelketa irabazi ditu eta traineruan emaitzarik onenak 1998 eta 2002 urteen artean lortu zituen. Galiziako txapelduna izan zen lautan eta 2002ko Kontxako Banderan hirugarren egin zuen. Azken urteetan, apalago, Galiziako Traineruen Ligan ari da. 2016tik aurrera urtero atera du emakumezkoen trainerua eta 2026an Galiziako txapelduna izan zen. Trainerua 1990 hamarkadan Santa Leocadia trainerua izan zuen. Gaur egun klubaren izenekoa darabil, Perillo. Historia Sorrera 1970. urtean sortu zen elkartea A Coruñako badiako itsas kirol desberdinak batu nahian. Arraunketari dagokionez, 1974. urtean jokatu zen Galiziako txapelketa bat irabazi zuen. Horri esker Espainiako txapelketan hartu zuen parte, Portugaleten. Urrezko aroa 1996. urtean Espainiako Batel Txapelketa irabazi zuen, bai eta hurrengo bi urteetan ere, eta kirol maila nabarmen igo zuen Perillok. 1997. urtean Espainiako Traineru Txapelketan bigarren postua lortu zuen eta 1998 eta 2001. urteetan hirugarrena, S.D. Tiránen atzetik Galiziako klubik indartsuena bihurtuz. Garai haietan 800 bazkide izatera iritsi zen Perilloko kluba eta 1997an bigarren trainerua atera zuen Río Mero izenarekin eta sei estropada jokatu zituen. 1998 eta 2002 artean lau aldiz irabazi zuen Galiziako Txapelketa eta Kontxako Banderan ere hiru aldiz sailkatu zen. 2002an hirugarrena izan zen, bigarrenarengandi segundu bat baino gutxiagora. Ligak 2003. urtean ez zuen TKE ligan parte hartu nahi izan eta hasierako urtetan Galiziako Ligako ohorezko txandan aritu zen. 2009tik aurrera ordea emaitza kaskarragoak izan zituen eta 2012tik aurrera B mailaren eta A mailaren artean aritu izan da. A Ligarako azken igoera 2020an izan zuen. Galiziako B Ligan hirugarren egin zuen baina Aresek TKE Ligan sartu zenez Perillok ere igoera lortu zuen. Urtebete baino ez zuen egin A Ligan. Gizonezkoen trainerua 12 urte banderarik irabazi gabe egon ondoren 2026an B Ligako Praia da Pescadoira bandera eskuratu zuen Bueun. Palmaresa Kontxako Bandera Txapelduna (0) Bigarrena (0) Hirugarrena (1): 2002. Sailkatua (3): 1998, 1999 eta 2002. Ligak Galiziako A Liga (0): 1997an bigarren, 1998 eta 2001ean hirugarren. Galiziako B Liga (0): 2012an bigarren. Espainiako Traineru Txapelketa Txapelduna (0) Bigarrena (1): 1997. Hirugarrena (2): 1998 eta 2001. Galiziako Traineru Txapelketa Txapelduna (5): 1974, 1998, 1999, 2001 eta 2002. Gainontzeko estropadak Trainerillak Espainiako Trainerilla Txapelketa Txapelduna (0) Bigarren (1): 1997 Hirugarren (1): 1998 Batelak Espainiako Batel Txapelketa (3): 1996, 1997, 1998 Azken denboraldiak Emakumezkoen trainerua 2017an emakumezkoen trainerua osatzea lortu zuen eta Galiziako Ligan aritu zen. Galiziako Txapelketan 3. postua lortu zuen, baina Ligan 5.a izan zen. Hurrengo urteetan taldea egonkortu du eta hirugarrena izan da Ligan, 2018an, 2019an eta 2024an. 2021ean aurreneko estropada irabazi zuen, Concello de Redondela Bandera, eta Kontxako Banderarako sailkatzetik lau segundutara gelditu zen. 2022an okerrago ibili zen eta Galiziako Ligan azkenengo postuan gelditu zen. 2024an maila ona eman zuen eta hiugarren egin zuen Ligan. 2026an Aresek utzitako Santa Olalla de Lubre ontzi urdinarekin ari da eta denboraldia oso ongi hasi du, aurredenboraldiko bi estropada irabaziz, eta lehenengoz Galiziako txapeldun izan da eta Espainiako txapelketan podiumean sartu zen. Txapelketak Espainiako Txapelketa (0): hirugarrena 2026an. Galiziako Txapelketa (1): 2026. Banderak Denboraldiak Erreferentziak Kanpo estekak (Gaztelaniaz) Webgune ofiziala (Galizieraz) Liga Galega de Traiñeiras-en webguneko informazioa